CELEX: 62010CN0192
Language: mt
Date: 2010-04-19 00:00:00
Title: Kawża C-192/10: Rikors ippreżentat fid- 19 ta’ April 2010 — Il-Kummissjoni Ewropea vs Ir-Renju ta’ Spanja

17.7.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 195/3
            
         Rikors ippreżentat fid-19 ta’ April 2010 — Il-Kummissjoni Ewropea vs Ir-Renju ta’ Spanja
   (Kawża C-192/10)
   2010/C 195/05
   Lingwa tal-kawża: l-Ispanjol
   
      Partijiet
   
   
      Rikorrenti: Il-Kummissjoni Ewropea (rappreżentanti: S. Pardo Quintillán u A. Marghelis, aġenti)
   
      Konvenut: Ir-Renju ta’ Spanja
   
      Talbiet tar-rikorrenti
   
   
               —
            
            
               tikkonstata li billi ma adottax il-miżuri nazzjonali neċessarji biex jiżgura l-osservanza tal-obbligi dwar l-għeluq, l-amministrazzjoni u l-kontroll wara l-għeluq tal-landfill ta’ Cova da Loba, li tinsab f’O Grove (Pontevedra, Galicia), ir-Renju ta’ Spanja naqas milli jwettaq l-obbligi tiegħu taħt l-Artikoli 13 u 14 tad-Direttiva tal-Kunsill 1999/31/KE, tas-26 ta’ April 1999, dwar ir-rimi ta’ skart f’terraferma [landfill] (1);
            
         
               —
            
            
               tikkundanna lir-Renju ta’ Spanja għall-ispejjeż.
            
         
      Motivi u argumenti prinċipali
   
   
               (1)
            
            
               L-għan prinċipali tad-Direttiva 1999/31/KE huwa li jiġu pprevenuti jew imnaqqsa, sa fejn possibbli, l-effetti negattivi fuq l-ambjent li jġib miegħu r-rimi ta’ skart f’landfill u, b’mod partikolari, it-tniġġis tal-ilma tal-wiċċ, tal-ilma ta’ taħt l-art, tal-art u tal-arja, inkluż l-effett serra, kif ukoll ir-riskji li jirriżultaw għas-saħħa tal-bniedem, matul il-perijodu kollu ta’ ħajja tal-landfill.
            
         
               (2)
            
            
               Kif jirriżulta mill-informazzjoni pprovduta mill-awtoritajiet kompetenti Spanjoli, il-landfill ta’ Cova da Loba ġiet awtorizzata fl-2000. Għalhekk din hija landfill eżistenti fis-sens tal-Artikolu 14 tad-Direttiva 1999/31/KE.
            
         
               (3)
            
            
               Il-landfill ta’ Cova da Loba ġiet abbandunata, mingħajr ma ngħalqet u mingħajr ma ġew żgurati l-amministrazzjoni u l-kontroll tagħha wara l-għeluq, kif previst mill-Artikolu 13 tad-direttiva.
            
         
               (4)
            
            
               Konsegwentement, mill-informazzjoni pprovduta mill-awtoritajiet Spanjoli jirriżulta li l-proċedura ta’ għeluq tal-landfill ta’ Cova da Loba ma tlestietx. Konsegwentement, abbażi tal-kunsiderazzjonijiet preċedenti jirriżulta li s-sitwazzjoni ta’ din il-landfill tikser l-Artikoli 13 u 14 tad-Direttiva 1999/31/KE.
            
         
      (1)  ĠU Edizzjoni Speċjali bil-Malti, Kapitolu 15, Vol 4, p. 228